અમદાવાદમાં રહેતા 30 વર્ષના યુવકને કેનેડામાં નોકરી આપવાની કહીને એકાઉન્ટના કાગળો મુંબઈ મંગાવી બેંકના ખાતામાંથી રૂપિયા 2 લાખની રોકડની ઉઠાંતરી કરી લીધાની ફરિયાદ અમદાવાદ ક્રાઈમ બ્રાન્ચમાં નોંધવામાં આવી છે. અમદાવાદના રાણીપમાં આવેલા સુવર્ણ એપાર્ટમેન્ટમાં રહેતા હાર્દિક પટેલ નામનો યુવક તેના માતા પિતા સાથે રહે છે. અને પેસ્ટ મેનેજમેન્ટ કંપની માં મેનેજર તરીકે નોકરી કરે છે. જોકે વધુ નાણાં કમાવવા માટે તેમણે કેનેડા નોકરી કરવા માટે જાવાનું નક્કી કર્યું હતું. આ માટે તેમના સાળા પાર્થ પટેલના મિત્ર રાજેશ પટેલને મળ્યા હતા અને રાજેશે કહ્યું હતુ કે તે વિઝાનું કામ કરે છે.